Onnie gepos oor ringe op geslagsdeelArgieffoto Die departement van onderwys in Gauteng het die afdanking van ŉ hoërskoolonderwyser in Pretoria verwelkom nadat hy leerlinge glo gehelp het om penisringe te kry. “Geen skool of onderwyser mag dit doen nie, ons verwelkom die besluit deur die skoolbeheerliggaam om hom af te dank,” het Gershwin Chuenyane, woordvoerder van die departement, Woensdag gesê. EyeWitness News het vroeër berig ŉ tugverhoor is gehou en die onderwyser is verlede week in kennis gestel van sy afdanking. Die man het glo drie tienerseuns geneem om penisringe te kry. Hy het glo self ook ŉ penisring ten aanskoue van die seuns gekry. Hy het glo ook penis-pastavorms aan die seuns gegee. Die onderwyser is glo deel van ŉ bekende Afrikaanse volksmusiekgroep. -SAPA